**Tema: DEKOLONISASIE**

1

1 Timoteus 4:7-8:

DB: Sorg jy liewer dat jy God reg dien. 8Jy moet oefen om dit te doen soos ’n atleet oefen om fiks te bly. ’n Atleet wat oefen om fiks te bly doen goed, maar dit help nie vir alles nie. Om egter geestelik te oefen om fiks te bly deur God te dien, is regtig die moeite werd. Dit help ’n mens op alle maniere, vir die lewe hier op aarde én die lewe wat vir ons wag in die toekoms.

Ek wil vanaand ’n Bybelvers met julle deel wat nog altyd een van my lewensverse was – veral toe ek by Wapadrant begin het. Luister bietjie na 1 Timoteus 4:12:

2

1 Timoteus 4:11, 12:

NAV: 11 Hierdie dinge moet jy die mense beveel en leer. 12 Niemand mag op jou neersien omdat jy jonk is nie, maar wees jy vir die gelowiges ’n voorbeeld in woord en gedrag, in liefde, geloof en reinheid.

BDV: 11 Beveel en onderrig hierdie dinge. 12 Laat niemand op jou neersien omdat jy jonk is nie,\* maar wees 'n voorbeeld vir die gelowiges in woord, in gedrag, in liefde, in betroubaarheid, in reinheid.

DB: 11Jy moet vir mense hierdie dinge leer en vir hulle sê om dit te doen. 12Moenie dat mense op jou neersien omdat jy so jonk is nie. Neem liewer die leiding onder hulle en wys vir hulle hoe ’n Christen moet praat en wat ’n Christen moet doen. Ja, wys vir hulle hoe ’n Christen moet liefhê en op God en Christus moet vertrou, en hoe skoon ’n Christen se lewe moet wees.

NLV: 11Gee instruksies oor hierdie dinge en onderrig die mense daarvolgens. 12Moenie dat enigiemand minder van jou dink omdat jy jonk is nie. Wees ’n voorbeeld vir alle gelowiges deur wat jy leer, in die manier waarop jy lewe, in jou liefde, jou geloof en jou integriteit.

“Niemand mag op jou neersien omdat jy jonk is nie...”

Die woord wat hier met “Neersien[[1]](#footnote-1)” vertaal is, is ’n woord wat eintlik selfs nog meer negatiewe betekenis dra. Dit beteken letterlik:

***to feel contempt for someone or something because it is thought to be bad or without value*** *- 'to despise, to scorn, to look down on.'*

Bespreek gou bietjie met mekaar – op wie word vandag in ons samelewing neergekyk en hoekom?

**[BESPREKING]**

Kom ons maak bietjie ’n lysie....

Hoekom gebeur dit? Hoekom kyk mense op ander neer?

Ek dink dis omdat ons mense meet aan een of ander skaal en dan besluit of hulle dit maak of nie. Ons het ’n prentjie van sukses en betekenis en mense wat nie daaraan voldoen nie, kyk ons neer op.

Een van die probleme van ons wêreld is juis dat die wêreld vir ons ’n baie eensydige prentjie van die ideale lewe skets:

*Die ideale lewe is ’n wit, ryk, man met 1 vrou, ’n paar kinders, ’n eie huis, eie karre, suksesvolle besigheid. As hy dan nog kan golf speel en baie oorsee gaan, is dit perfek.*

Ons streef daardie lewe na. En as ons mense help, probeer ons hulle help om dit te kry.

Maar is dit reg?

Is ek beter omdat ek ’n man is as ’n vrou?

Omdat ek wit is eerder as swart?

Omdat ek getroud is en kinders het?

Is my prentjie van die ideale lewe die enigste geldige prentjie? En is dit reg dat ek ander daaraan meet?

Die Bybel ken dit. Man is beter as vrou. Ouer is beter as jonger. Priester is beter as Fariseër. Fariseër is beter as Jood. Jood is beter as Griek.

Een prentjie van die ideale wêreld. En daaraan meet ons almal. Daarom dat Paulus dit so sterk verwerp in Filippense 3:4-9:

4Nietemin sou ek ook op menslike dinge kon vertrou. As iemand meen om op menslike dinge te vertrou, ek nog méér! 5Ek is op die agtste dag besny. Ek is ’n gebore Israeliet, uit die stam van Benjamin. ’n Egte Hebreër! As lid van die Fariseërs het ek streng volgens Joodse wette\* gelewe. 6Ek was fanaties en het die kerk vervolg! Wat die gehoorsaamheid aan wette betref om my saak met God reg te maak, kon niemand ’n vinger op my lê nie!

7Alhoewel ek hierdie menslike dinge eers as ’n wins beskou het, beskou ek hulle, in die lig van wat Christus vir my gedoen het, nou as ’n verlies. 8Ja, om Christus Jesus, my Here, persoonlik te ken is só wonderlik dat ek alle ander dinge as ’n verlies beskou. Ter wille van Hom het ek alles as verlies afgeskryf. Ek beskou dit as gemors sodat ek Christus as wins kan verkry 9en een met Hom kan wees.

Jesus het self die mense aangespreek omdat hulle op ander neersien, veral omdat hulle op kinders neersien. Hoor wat sê Hy in Matteus 18 (en Hy gebruik dieselfde woord vir “neersien” as in 1 Timoteus 4:

Matteus 18:10:

NLV: Maak seker dat julle nie op een van hierdie kleinstes neersien asof hulle onbelangrik is nie. Besef julle dat die engele in die hemel wat oor hulle waak, elke oomblik in die teenwoordigheid van\* my hemelse Vader verkeer?

NAV: Julle moet nooit een van hierdie kleintjies minag nie, want Ek verseker julle dat hulle engele in die hemel gedurigdeur by my hemelse Vader is.

Moenie een prentjie hê van ’n suksesvolle lewe en dan ander daaraan meet en op hulle neersien nie. Hanteer almal met liefde, hanteer almal met respek, gee ruimte vir verskeidenheid, wees selfs bereid om by ander te leer.

Dit is DEKOLONISASIE. Want sien, ek het vir lank gedink dat dekolonisasie gaan daaroor om alles wat uit die weste kom tot niet te maak: paaie, brûe, universiteite, huise, geboue. Maar dis nie waaroor dit gaan nie. As jy met die mense praat wat voor loop hierin dan gaan dit oor respek en erkenning.

KOLONISASIE het gemaak dat daar net een prentjie van ’n suksesvolle lewe is, die lewe van ’n gegoede, wit, westerling. En alle ander maniere word as ongeldig of minderwaardig beskou. Baie swartmense beleef dit intens in hulle saamleef met witmense: “Die witmense wil ons soos hulle maak, want hulle dink dis ’n beter manier van lewe.” “Hoor net eers ons stories, leer ons ken as mense, wees lief vir ons en aanvaar dat ander maniere dalk ook geldig is.”

Neersien omdat hy JONK is nie

 VROU

 ARM

 SWART

 ONGETROUD

 IN JOU BOKSIE

3

***“wees jy vir die gelowiges ’n voorbeeld in woord en gedrag, in liefde, geloof en reinheid.”***

Wees jy ’n VOORBEELD in:

1. **WOORD:**

Hoe praat jy?

1. **GEDRAG:**

Hoe tree jy op teenoor ander wat anders as jy is? Oordeel jy deur jou dade?

1. **LIEFDE:**

Het jy hulle lief? Lief as beeld van God?

1. **GELOOF:**

Is jy ’n voorbeeld van geloof? Geloof in Jesus Christus? En hoe dit jou lewe verander? Hoe dit jou prioriteite verander? Soos Paulus? Wat van jou taal, jou kultuur, jou instellings?

1. **REINHEID:**

Is jy ’n voorbeeld in reinheid? In hoe jy in die wêreld leef?

God het die wêreld met AL sy mense lief. Het jy?

Amen

1. **03562 katafrone,w** despise 88.192

88.192 katafrone,w: **to feel contempt for someone or something because it is thought to be bad or without value** - 'to despise, to scorn, to look down on.' kai. th/j makroqumi,aj katafronei/j 'and do you have contempt for (God's) patience' Ro 2.4; o`ra/te mh. katafronh,shte e`no.j tw/n mikrw/n tou,twn 'see that you do not despise one of these little ones' Mt 18.10. In a number of languages the equivalent of 'to despise' is 'to think that something has no value' or 'to reckon something as being worthless.' [↑](#footnote-ref-1)